CELEX: 62010CN0515
Language: da
Date: 2010-10-29 00:00:00
Title: Sag C-515/10: Sag anlagt den 29. oktober 2010 — Europa-Kommissionen mod Den Franske Republik

29.1.2011   
            
            
               DA
            
            
               Den Europæiske Unions Tidende
            
            
               C 30/17
            
         Sag anlagt den 29. oktober 2010 — Europa-Kommissionen mod Den Franske Republik
   (Sag C-515/10)
   ()
   2011/C 30/27
   Processprog: fransk
   
      Parter
   
   
      Sagsøger: Europa-Kommissionen (ved G. Rozet og A. Marghelis, som befuldmægtigede)
   
      Sagsøgt: Den Franske Republik
   
      Sagsøgerens påstande
   
   
               —
            
            
               Det fastslås, at Den Franske Republik har tilsidesat sine forpligtelser i henhold til artikel 2, litra e), artikel 3, stk. 1, og artikel 6, litra d), i Rådets direktiv 1999/31/EF af 26. april 1999 om deponering af affald (1) og bestemmelserne i bilaget til Rådets beslutning 2003/33/EF af 19. december 2002 om opstilling af kriterier og procedurer for modtagelse af affald på deponeringsanlæg i henhold til artikel 16 og bilag II i direktiv 1999/31/EF (2), idet den ikke har vedtaget de love og administrative bestemmelser, der er nødvendige for at sikre, at asbestcementaffald behandles på passende deponeringsanlæg,
            
         
               —
            
            
               Den Franske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen har til støtte for søgsmålet anført et enkelt klagepunkt vedrørende ukorrekt fortolkning af bestemmelserne i direktiv 1999/31/EF og særlig af begrebet »affald«.
   Sagsøgeren anfægter således de franske myndigheders fortolkning, ifølge hvilken affald på en gang kan være inert affald og farligt affald. Ifølge Kommissionen anerkender direktivet i modsætning dertil tre separate kategorier af affald: farligt, ikke farligt og inert, som medfører forskellige forpligtelser og en klar sondring i betingelserne for modtagelse af de forskellige typer affald. Således skal asbestcementaffald anses for farligt affald i henhold til den liste over affald, som er fastsat ved beslutning 2000/532/EF (3), som ændret ved beslutning 2001/573/EF (4), og særlige forholdsregler er påkrævede ved dets bortskaffelse. Den nationale lovgivning, der klassificerer asbestcementaffald som inert og tillader dets bortskaffelse ved modtagelse i deponeringsanlæg for inert affald, er derfor ikke i overensstemmelse med direktivets krav.
   
      (1)  EFT L 182, s. 1.
   
      (2)  EFT L 11, s. 27.
   
      (3)  Kommissionens beslutning af 3.5.2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald (EFT L 226, s. 3).
   
      (4)  Rådets beslutning af 23.7.2001 om ændring af Kommissionens beslutning 2000/532/EF for så vidt angår listen over affald (EFT L 23, s. 18).